Сеул 140-ҩык инареиҳаны иҭахеит ауаа рацәа ахьеижәылаз иахҟьаны
23:40 29.10.2022 (ирҿыцуп: 22:36 30.10.2022)
© Sputnik / Рамиль СитдиковГорода мира. Сеул
© Sputnik / Рамиль Ситдиков/
Аҳақьымцәа иҟарҵаз адыррақәа рыла, Сеул ауаа ахьеибарҟьцыз иԥсыз реиҳараҩык 20 шықәса раҟара рхыҵуан, урҭ рыбжьара иҟоуп атәым ҳәынҭқаррақәа ртәылауаагьы.
АҞӘА, жьҭаара 29 - Sputnik. Сеул Ҳеллоуин аныҳәа аназгәарҭоз иҭахеит 146-ҩык, аахақәа роуит 150-ҩык ҳәа аарыцҳауеит АИХқәа.
Иазгәаҭоуп, аџьар аидгәыԥлара ишалагаз асабша асааҭ 22:22 рзы (16:22 мск), Итхевон араион аҿы еизеит Ҳеллоуин азгәазҭоз ауаа.
АИХқәа ишаарыцҳауа ала, ауаа каҳуажәырҭак аҿы еицырдыруа уаҩԥсык дыҩноуп ҳәа раҳаны еижәылеит, убри азоуп аибарҟьцра изалагазгьы.
Аҭыԥ аҿы инеиз аҳақьымцәа знык ала 50-ҩык рҟынӡа ауааԥсыра ргәы аус адырурц иаҿын.
Иҟалаз ахҭыс инамаданы Алада Кореиа ахада Иун Сок Иоль адҵа ҟаиҵеит аахақәа зауз ацхыраара рырҭарц, Сеул ахада Европаҟа иусутә ныҟәараҟынтә дхынҳәит.